— Адной з адметных рысаў неглюбскага ткацтва ў тэхнічных адносінах з’яўляецца тое, што працэс ідзе не з правага боку, як традыцыйна прынята, а з выварату. Малюнак ствараецца ўнутраным адчуваннем майстрыхі, інтуітыўна кладзецца на палатно. Для гэтага яна павінна валодаць развітым уяўленнем, спрытна ўпраўляцца з кроснамі, — з гонарам і веданнем справы распавядае старшыня Неглюбскага сельсавета Рыгор Кулага.